Problemerne med elevernes snyderi er langt større, end folk er klar over.

Det følte Julian Bybeck Tosev, der er gymnasielærer på Herlev Gymnasium, sig i hvert fald overbevist om.

For at bevise sin påstand oprettede han en falsk facebookprofil som lektiehjælper i en lektiehjælpsgruppe for at kunne følge med i, hvordan de unge bærer sig ad.

Og det var nedslående oplevelse for ham. Under eksamen går de unge nemlig langt i jagten på en god karakter:

- Jeg gik ind på Facebook og fandt sider, hvor eleverne tydeligvis snyder. Jeg kom i kontakt med de elever, der snyder. Eleverne er tit meget kreative. De deler opgaver i Dropbox eller Google Drev. De er gode til at finde løsninger til at snyde.

Læs også : Én ud af ti gymnasieelever køber hjælp til skoleopgaver

I en rundspørge, P4 København har foretaget, svarer mere end hver 10. elev, at de har betalt en anden for at få lavet sin opgave.

"Det er alt for let at få fulde afleveringer eller at få nogle til at lave ens opgave. Det ser vi mere og mere af: At folk får lavet hele deres matematikaflevering." Julian Bybeck Tosev, gymnasielærer

Han nævner for eksempel en pige, der gerne ville have hjælp til at lave en rapport i geografi. Hun henvender sig på en af lektiehjælpssiderne:

- Hun skriver, at den (rapporten, red.) skal være 100 procent i orden. Og så kører debatten ellers bare.

- Én skriver: ”Du kan prøve at sende den til mig”, en anden siger: ”Hvorfor laver du den ikke selv?”, en tredje skriver: ”Prøv at gå ind på ’lektielavning – vi laver dine lektier og afleveringer for dig', fortæller Julian Bybeck Tosev.

Læs også : Hver anden gymnasieelev har lånt en opgave

Han understreger, at der er fordele og ulemper ved internettet. Han ønsker ikke, at eleverne skal tilbage til tiden med lektor Blomme og udenadslære. Men internettet har givet eleverne alt for nemme vilkår:

- Det er alt for let at få fulde afleveringer eller at få nogle til at lave ens opgave. Det ser vi mere og mere af: At folk får lavet hele deres matematikaflevering, siger gymnasielæreren.

Netop derfor bliver lærerne nødt til at finde nye måde at vurdere elevernes evner på: